_:n54fec843d93941d2ae1028b41de41914xb4
<http://schema.org/text>
"Do vyššej rajnice dáme roztaviť slaninu alebo masť, alebo oboje,  pridáme pokrájanú cibuľu a pomaly pražíme do hneda. Medzitým si spravíme hladké nelepivé cesto z kaše a polohrubej múky.\nPokrájame ho na štvorčeky, na ktoré kladieme tenký krúžok klobásky a maličký kúsok taveného syra. Vytvoríme guľku, alebo batôžtek, kto čo vie.  Všetky naraz vhodíme do vriacej osolenej vody a počkáme, až vyplávajú na povrch. Pre skúšku môžeme jeden vybrať a prekrojiť. Scedené vložíme do opraženej cibule, premiešame alebo naložíme cibulu až na tanieri. \n\nPlnka je môj nápad, teda dúfam. Pôvodne sa to robí z údeného mäsa, ale už som to robila aj zo špekáčikov opečených na cibuli. \n\nA ďalšia varianta je sladká : na štvorčeky cesta kladieme slivkový lekvár alebo ovocie, vtedy sa dajú robiť guľky,  ak máme len džem, robíme batôžky, aby nevytiekol. Varíme vo vriacej osolenej vode, hotové  vložíme do rozomletého maku rozmiešaného s cukrom, polejeme olejom a zamiešame. \nJa som v jedle až perverzná, vždy robím oboje naraz a na tanier si dám tie s klobáskou a slaninkou a aj tie makové."
<https://www.labuznik.cz/recept/bramborova-kase-druhy-den-i/>